
Aquesta nota deixa constància de la primera cita del coleópter ptínid Mezium affine 
Boieldieu, 1856, a les Illes Balears. Un exemplar d'aquesta espécie fou trobat a un edi- 
fici de la rodalia de Palma de Mallorca, en una mena de petit i antic magatzem, amb 
abundants excrements de ratolí. M. affine és una espècie antropófila i pràcticament cos- 
mopolita, força freqüent a l'àrea mediterrània. 

Paraules clau: Coleoptera, Ptinidae, Mezium affine, Mallorca, primera cita. 


Mezium affine BOIELDIEU, 1856 (COLEOPTERA, PTINIDAE), A NEW BEETLE 
FROM THE BALEARIC FAUNA. The present note reports the first record of the ptinid 
beetle Mezium affine Boieldieu, 1856, in the Balearic Islands. A specimen of this species 
was found in a building in the neighbourhood of Palma de Mallorca, in a sort of small 
and old warehouse, with abundant mouse faeces. M. affine is an anthropophilous and 


Xavier BELLÉS. Centre d'Investigació i Desenvolupament (CSIC), Jordi Girona 18, 


Recepció del manuscrit: 1-jun-05; revisió acceptada: 29-jun-05. 


SOCIETAT D'HISTÒRIA 
NATURAL DE LES BALEARS 
practically cosmopolitan species, quite common in the Mediterranean area. 
Keywords: Coleoptera, Ptinidae, Mezium affine, Majorca, first record. 
08034 Barcelona. E-mail: xbragr Ecid.csic.es 
Introducció 


un estudi monogràfic dels ptínids de les Balears, 
sobretot perquè no hi ha prou material disponible 


La fauna balear de coleòpters de la famí- 
lia Ptinidae no ha estat estudiada monogràfica- 
ment. Tot allò que sabem d'aquests insectes a les 
Illes ha estat publicat en el context d'estudis fau- 
nístics i catàlegs de coleòpters més o menys 
generals, des del clàssic de Tenenbaum (1915), 
que inclou totes les Balears, fins al de Palmer i 
Petitpierre (1993), referit a Cabrera, posem per 
cas. Segurament, encara és prematur escometre 


que sigui representatiu de la diversitat faunística 
d'aquesta família a les Illes. Mentrestant, però, 
allò que es pot fer és donar a conèixer les nove- 
tats a mesura que es produeixin. Aquest és el 
motiu de la nota present, donar a conèixer la pri- 
mera observació a les Balears de l'espècie de 
Ptinidae Gibbiinae, Mezium affine Boieldieu, 
1856. 

Mezium affine Boieldieu a Mallorca 


Les dades que tenim es refereixen a un 
exemplar adult de M. affine trobat a una posses- 
sió (Son Morlà) a Es Coll d'en Rabassa, a la 
rodalia de Palma de Mallorca (16-4-2005, G. X. 
Pons leg), concretament en una estança que 
havia servit de petit magatzem, on s'observaren 
abundants excrements de ratolí. 

L'exemplar de M. affine mostra les carac- 
terístiques morfològiques típiques d'aquesta 
espècie, descrites i figurades per Bellés (1985a, 
1990). Crida l'atenció, tanmateix, la presència de 
nombroses i llargues sedes inserides en els èli- 
tres, sense presentar, però, porus d'inserció apa- 
rents (Fig. 1). Aquesta pilositat elitral és atípica 
en l'espècie, tot i que s'ha observat en alguns 
exemplars de diverses procedències, en especial 
del nord d'Àfrica. Sobre la base d'alguns exem- 
plars d'Algèria que tenien aquesta pilositat, 
Reiche (1864) descriví l'espècie Mezium hirti- 
penne Reiche, tot i que pocs anys després Fauvel 
(1883) considerà que la suposada espècie de 
Reiche no era més que un sinònim de M. affine 
(vegeu també Bellés, 1985a, 1990). 

M. affine és una espècie pràcticament 
cosmopolita, observada. repetidament als territo- 
ris continentals cirummediterrànis (Bellés, 
1985a). La seva localització a Mallorca no resul- 
ta, doncs, sorprenent. La troballa als baixos 
d'una casa, entre detritus de ratolins, és coherent 
amb les tendències antropòfiles, foleòfiles i nidí- 





coles descrites per Bellés (1985b) per a M. affi- 
ne. Així, M. affine ha estat detectat en nombroses 
ocasions en cases, magatzems, graners, bodegues 
de vaixell, etc., alimentant-se de residus orgànics 
diversos (Hinton, 1941, Lepesme, 1944). De tant 
en tant, s'ha trobat en gran nombre, com fou el 
cas en un magatzem de pells per a confecció a 
Barcelona, descrit per Bellés (1978). D'altra 
banda, Linsley (1944) i Pescop (1953) han obser- 
vat M. affine associat a caus de rata, i Woodroffe 
(1953, 1956) l'ha trobat en nius de pardal, de 
colom i de rata-pinyada en ambients urbans, una 
associació que pot representar un pas de transició 
entre els hàbitats salvatges i els humans, i que 
podria explicar l'origen de determinades plagues 
domèstiques (Woodroffe i Southgate, 1951). 


Altres dades 
Boieldieu 


sobre Mezium affine 


A més de les tendències foleòfiles, nidí- 
coles i antropófiles ja esmentades, M. affine pot 
mostrar també d'altres hàbits, alguns d'ells prou 
curiosos. Per exemple, les cites de troballes en el 
medi cavernícola no són infreqüents, en particu- 
lar en coves i avencs del nord d'Àfrica, tant a 
Algèria (Jeannel, 1909) com al Marroc i a 
Tunísia (Bellés, 1984). A més, a la localitat saha- 
riana de Taoudenni (Malí), M. affine fou observat 
a l'interior d'una mina subterrània de sal, en con- 
dicions hipersalines (Bellés i Monod, 1992). 


Fig. 1. Exemplar de Mezium affine 
Boieldieu amb els élitres pubescents. 
Fig. 1. Specimen of Mezium affine 
Boieldieu with the elytra pubescent. 

Recentment, Benoit et al. (2005) han demostrat 
experimentalment que M. affine és extremada- 
ment resistent a la dessecació i que pot sobreviu- 
re gairebé tres mesos sense menjar ni veure, la 
qual cosa explicaria les seves preferències xerò- 
files, en llocs on hi ha poca competència. 

La larva de M. affine ha estat descrita per 
Hall i Howe (1953), i el cicle biològic ha estat 
estudiat en condicions de laboratori per Howe i 
Burges (1953). A 25°C i 75% d'humitat relativa, 
la femella pot posar una mitjana de 460 ous al 
llarg de la seva vida, i el desenvolupament d'ou 
a adult es dóna en uns 75 dies (i no 45 dies com 
dèiem, per error, a Bellés i Monod, 1992). 
D'acord amb Hovve (1953, 1959), una població 
de M. affine pot experimentar un increment set- 
manal del 9% a 20°C i del 4% a 15°C. 


Agraiments 


Vull agrair a l'amic Guillem X. Pons 
que em facilità l'exemplar de M. affine objecte 
d'aquesta nota, i que fou capturat a Mallorca per 
ell mateix. 

